****

**ÚTMUTATÓ AZ I. ÉVFOLYAM NAPPALI TAGOZATOS**

**ÓVODAPEDAGÓGUS HALLGATÓK**

***TÁJÉKOZÓDÁS ÉS MEGFIGYELÉS AZ ÓVODAI ÉLETBEN***

**SZAKMAI GYAKORLATÁNAK TELJESÍTÉSÉHEZ**

**1. FÉLÉV**

**Kedves Óvodapedagógus Hallgató!**

Ön különféle tantárgyi tanulmányaival párhuzamosan félévről félévre haladva szakmai gyakorlatokat is végez. Minden félévben *Útmutató* segíti a gyakorlatokon való részvételét, a feladatok megoldását és a követelmények teljesítését.

Az 1. félévben a ***Tájékozódás és megfigyelés az óvodai életben*** elnevezésű tantárgy keretein belül kerül sor a gyakorlat megszervezésére és teljesítésére.

Ebben a dokumentumban megtalálja a tudnivalókat, úgymint a tanegység leírását a tantárgyi követelményekkel, továbbá az egyéni és csoportos gyakorlat során teljesítendő szakmai feladatokat, teendőket.

Kérjük, figyelmesen olvassa el a következő oldalakat, melyek fontos információkat tartalmaznak a szakmai gyakorlattal kapcsolatban.

Kívánunk Önnek hasznos szakmai tapasztalatszerzést, és reméljük, hogy az óvodáról és az óvodapedagógusi tevékenységekről számos ismerettel, élménnyel gazdagodik a félév során.

Ha az útmutatóban található információkon kívül bármilyen kérdése felmerül, tisztelettel állnak rendelkezésére a gyakorlatvezető oktatók:

**Eszterházy Károly Katolikus Egyetem, Eger**

**Doktorcsik Noémi** [doktorcsik.noemi@uni-eszterhazy.hu](mailto:doktorcsik.noemi@uni-eszterhazy.hu),

**Gál Judit:** [gal.judit@uni-eszterhazy.hu](mailto:gal.judit@uni-eszterhazy.hu)

**Eszterházy Károly Katolikus Egyetem Jászberényi Campus, Jászberény**

**Dr. Bernhardt Renáta** [bernhardt.renata@uni-eszterhazy.hu](mailto:bernhardt.renata@uni-eszterhazy.hu),

**Dr. Magyar Ágnes** [magyar.agnes@uni-eszterhazy.hu](mailto:magyar.agnes@uni-eszterhazy.hu)

**Általános tájékoztató**

* A szakmai gyakorlati képzés programja az Óvodai Nevelés Országos Alapprogramjához és az alapképzésű óvodapedagógus szak képzési követelményeihez igazodik.
* Az EKKE Pegazus felületén ([www.pegazus.uni-eszterhazy.hu](http://www.pegazus.uni-eszterhazy.hu)) elérhető a gyakorlati program és a mellékletek.
* A szakmai gyakorlati képzés követelményeit és formáit meghatározó cél: az elméleti ismeretek gyakorlati alkalmazásának megvalósítása, a pedagógiai módszerek hatékonyságának elsajátítása, a gyermekekkel történő egyéni és csoportos bánásmód lehetőségeinek alkalmazása.
* A jelenlétet a Hallgatói Követelményrendszer szabályozza <https://uni-eszterhazy.hu/api/media/file/0a7f3985580cd55bc8e12ced185bb2435700c312>
* A hallgató az egyéni és csoportos szakmai gyakorlattal kapcsolatos információkról az *Tájékozódás és megfigyelés az óvodai életben* c. tantárgy órarend szerinti első időpontjában kap tájékoztatást.
* Az óvodai gyakorlat megkezdésének feltétele az egészségügyi alkalmasságról szóló orvosi igazolás / „Egészségügyi kiskönyv” bemutatása.
* A hallgató egyéni és csoportos gyakorlat során megvalósuló képzését a mentorpedagógus és/vagy a gyakorlatvezető oktató segíti, jelenlétét ellenőrzi és igazolja a „jelenléti összesítő” c. dokumentummal, a gyakorlat teljesítését értékeli az „értékelési összesítő” c. dokumentumon.
* A szakmai gyakorlaton történő 5 napos részvétel kötelező a félév teljesítéséhez. Betegség esetén távolmaradását 7.30-ig jeleznie kell a mentorpedagógusnak és gondoskodnia kell a hiányzó napok pótlásáról.
* A hallgató 5 napos gyakorlatának menetét a szakmai gyakorlat útmutatójának *3.1 A szakmai gyakorlat programja, feladatai* c. leírás tartalmazza. A pedagógiai naplót a gyakorlatvezető által megadott időpontig és módon köteles megküldeni a mentorpedagógus és a gyakorlatvezető oktató számára.
* A hallgató a munkavégzést segítő attitűddel, kulturált magatartással és megfelelő öltözékkel biztosítja a szakmai tevékenységének igényességét.
* A szakmai gyakorlat során, a hallgató az óvodapedagógusi munkában mobiltelefon használatának mellőzésével vesz részt.
* A szakmai gyakorlat megkezdése előtt a hallgató vegye fel a kapcsolatot a leendő mentorpedagógussal, lehetőség szerint ismerje meg a csoport szokás- és szabályrendszerét, tájékozódjon a csoportról a csoportprofil alapján. Ismerje meg az óvoda házirendjét.
* A hallgató a szakmai gyakorlatok során a mentorpedagógus iránymutatásait követve hospitál és/vagy részt vesz a napi gondozási és nevelési tevékenységekben.
* A szakmai gyakorlat értékelését a mentorpedagógus és/vagy a gyakorlatvezető oktató végzi, majd a gyakorlatvezető oktató rögzíti az érdemjegyet a Neptun rendszerben.

**1. Az óvodapedagógus szak gyakorlati képzési rendszere**

**1.1 2022/2023 Mintatanterv**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 1. | 2. | 3. | 4. | 5. | 6. |  |  |
| Tájékozódás és megfigyelés az óvodai életben  NBP\_OV545G2  LBP\_OV545G2 *Doktorcsik Noémi*  *Gál Judit* | **nappali**:  csoportos  gyakorlat:  5 nap  (30 óra)  **levelező**:  csoportos  gyakorlat:  3 nap  (18 óra) |  |  |  |  |  | *2 kr* | gyj |
| Óvodai  tevékenységek  önálló irányítása és interakciók  elemzése 1.  NBP\_OV540G4  LBP\_OV540G4  *Czapné dr. Makó Zita* |  | **nappali**:  egyéni  gyakorlat:  10 nap  (60 óra)  csoportos  gyakorlat:  36 óra  **levelező**:  egyéni  gyakorlat:  5 nap  (30 óra)  csoportos  gyakorlat:  18 óra |  |  |  |  | *4 kr* | gyj |
| Óvodai tevékenységek önálló irányítása és interakciók elemzése 2.  NBP\_OV541G4  LBP\_OV541G4  *Czapné dr. Makó Zita* |  |  | **nappali**:  egyéni  gyakorlat:  10 nap  (60 óra)  csoportos gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  |  |  | *4 kr* | gyj |
| Óvodai tevékenységek önálló irányítása és interakciók elemzése 3.  NBP\_OV542G5  LBP\_OV542G5  *Czapné dr. Makó Zita* |  |  |  | **nappali**:  egyéni  gyakorlat:  10 nap  (60 óra)  csoportos gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  |  | *5 kr* | gyj |
| Óvodai tevékenységek önálló irányítása és interakciók elemzése 4.  NBP\_OV549G6  LBP\_OV549G6  *Dr. Bernhardt Renáta* |  |  |  |  | **nappali**:  egyéni  gyakorlat:  10 nap  (60 óra)  csoportos  gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  | *6 kr* | gyj |
| Külső komplex szakmai gyakorlat  NBP\_OV537G9  LBP\_OV537G9  *Dr. Bernhardt Renáta* |  |  |  |  |  | **nappali**:  8 hét  (240 óra)  **levelező**:  4 hét  (120 óra) | *9 kr.* | gyj |

Az óvodapedagógus szak teljes tanegység rendszerét a kari honlapon megtekintheti.

<https://uni-eszterhazy.hu/toki/mintatantervek>

**1.2 A tantárgy leírása**

|  |  |
| --- | --- |
| 1. **Tantárgy** neve: **Tájékozódás és megfigyelés az óvodai életben** | **Kreditértéke: 2 kr** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”:** 100% gyakorlat | |
| A **tanóra típusa**: gyak. és **óraszáma: nappali tagozat:** **30 óra (5 nap);**  **levelező tagozat: 18 óra (3 nap)** az adott **félévben**,  (*ha nem (csak) magyarul oktatják a tárgyat, akkor a* ***nyelve****: -)*  Az adott ismeret átadásában alkalmazandó **további** (*sajátos*) **módok, jellemzők** *(ha vannak)*: | |
| A **számonkérés** módja (koll. / gyj. / **egyéb)**: gyj  Az ismeretellenőrzésben alkalmazandó **további** (*sajátos*) **módok** *(ha vannak)***:** pedagógiai napló készítése | |
| A tantárgy **tantervi helye** (hányadik félév): **1.** | |
| Előtanulmányi feltételek *(ha vannak)*: *-* | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| * pedagógiai tájékozódás és tapasztalatszerzés; pályaszocializáció**-**pályaorientáció, az óvodai nevelési alapelvek gyakorlati megvalósításának nyomon követése, az óvodapedagógusi tevékenységhez szükséges készségek, képességek megismerése, illetve ezek kialakításának segítése * ismerkedés az óvoda (gyermekcsoport) tárgyi, személyi feltételeivel, az óvodai élet szervezésével * átmenetek a gyermek életében intézményi tekintetben (betekintés a bölcsődei és iskolai élet-és szokásrendbe; az óvodáskort megelőző és azt követő tevékenységek megfigyelése) * a gyermekcsoport élet- és szokásrendjének megfigyelése * a csoport heti rendje és napirendi tevékenységei * tapasztalatok szerzése az óvodai nevelésről, az intézmény sajátos funkciójáról * az óvodapedagógus tevékenységének, különösen a gondozási tevékenységének (nevelési tevékenység, gyermeki önállóság fejlődésének segítése, kapcsolatépítés a gyermekekkel, a gondozást végző munkatársakkal való együttműködése), a játék feltételeinek, valamint a játékraható megnyilvánulásainak (segítségnyújtás, problémafelvetés, eszközkészítés, stb…) megfigyelése * a gyermekek játéktevékenységének megfigyelése * a hallgató megfigyeléseit, tapasztalatait - pedagógiai, pszichológiai és módszertani szempontok alapján - a Pedagógiai naplóban rögzítse, elemezze, törekedjen a megfelelő szakmai nyelvezet és kifejezéskultúra használatára, értékelje nevelőmunkáját |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| * 363/2012. (XII. 17.) Korm. rendelet az Óvodai nevelés országos alapprogramjáról. https://net.jogtar.hu/jogszabaly?docid=a1200363.kor * Az óvoda helyi pedagógiai programja * Az *Óvodai nevelés* című folyóirat aktuális, vonatkozó írásai * Vekerdy Tamás (2001): *Gyerekek, óvodák, iskolák*. Budapest: Saxum, Bt. |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása**   * törekszik megismerni az óvodai nevelés szakterületének alapvető dokumentumait, az óvodai nevelés általános céljait, feladatait * tájékozódik a gyakorlóhely helyi óvodai dokumentációiról, megismeri a pedagógiai programot, házirendet és csoportnaplót   **képességei**   * képes megfigyelni, feltérképezni és rögzíteni a 3–6-7 éves gyermek óvodai játékát, a gondozási feladatokat és az óvodában dolgozó szakemberek feladatait   **attitűdje**   * elfogadja, hogy az óvodai nevelés gyermekközpontú, befogadó, az óvodai nevelésben alkalmazott pedagógiai hatásoknak a gyermek személyiségéhez kell igazodniuk * nyitott mások elfogadására, saját elképzeléseitől eltérő vélemények, értékek megismerésére és tiszteletben tartására, s ennek érdekében nyitott mások meghallgatására, megértésére   **autonómiája és felelőssége**   * felelősséget érez a rábízott 3–6-7 éves gyermekekért, gyermekcsoportért |

|  |
| --- |
| **Tantárgy felelőse** (*név, beosztás, tud. fokozat*)**:** Czapné dr. Makó Zita adjunktus |
| **Tantárgy oktatásába bevont oktatók:** Gál Judit, Doktorcsik Noémi |

**2. A szakmai gyakorlat felépítése**

|  |  |  |  |
| --- | --- | --- | --- |
|  | *Helyszín* | *Időtartam* | *Tartalom* |
| **Csoportos gyakorlat**  **30 óra** | EKKE EC  1 alkalom | Órarend szerint | A szakmai gyakorlat menetének, követelményeinek megbeszélése |
| óvoda  3 alkalom | 8.00-11.30 | hospitálás |
| iskola  1 alkalom | délelőtti tanítási órák alsó tagozatban (lehetőség szerint  1. osztályban) | hospitálás |
| bölcsőde  1 alkalom | 8.00-11.30 | hospitálás |
| EKKE EC  1 alkalom | Órarend szerint | a szakmai gyakorlat tapasztalatainak megbeszélése, összegzése |

**3. A szakmai gyakorlat programja, feladatai**

**Előkészítő feladatok:**

1. A szakmai gyakorlat menetének, követelményeinek megismerése (a gyakorlatvezető útmutatásával).
2. A szakmai gyakorlat Útmutatójának megismerése, a Pedagógiai napló megfigyelési szempontsorának, illetve a jelenléti és értékelési összesítő nyomtatása (amennyiben a gyakorlatvezető útmutatása erről rendelkezik).
3. Tanulmányozza az Óvodai Nevelés Országos Alapprogramját, elsősorban
   * *Bevezető,*
   * *Gyermekkép, Óvodakép,*
   * *Az óvodai nevelés feladatai,*
   * *Az óvodai élet megszervezésének elvei,*
   * *Az óvodai élet tevékenységi formái, óvodapedagógus feladatai fejezetből a Játékra vonatkozó* részeket
4. ***„Mit várok a félévtől***” címmel a szakmai gyakorlattal kapcsolatos előzetes elvárások megfogalmazása.

**A szakmai gyakorlat feladatai:**

**I. Végezzen megfigyeléseket az alábbi szempontok szerint,** **naplózza megfigyeléseit, majd az alábbi szempontok szerint ismertesse azokat:**

**Az óvodai hospitálás szempontjai:**

* Mutassa be az óvoda tárgyi feltételeit (környezet, udvar, épület, helyiségek) és a csoportszobát (elrendezés, berendezés, hangulat, alaprajz…)!
* **Mutassa be a csoport napirendjét, napirendi tevékenységeit!**
* **Írjon olyan példákat a csoport szokás- és szabályrendszeréből, amelyeket a délelőtt folyamán tapasztalt!**
* Figyelje meg és mutassa be az óvodapedagógus gondozó, nevelő tevékenységét és attitűdjét (elfogadó, támogató, segítő stb.)!
* **Jellemezzen egy gyermeket a tapasztalatai és megfigyelései alapján!**

*Javasolt megfigyelési szempontok egy gyermek jellemzéséhez:*

* a gyermek önállóságára vonatkozó jellemzés étkezés, öltözködés és tisztálkodás tekintetében;
* a társaival és a csoportban dolgozó felnőttekkel (óvodapedagógus, hallgató, dajka, pedagógiai asszisztens) való együttműködésének jellemzői;
* közösségi kapcsolatainak jellemzői: egyedül vagy társaival érzi jól magát; vannak-e barátai; a társaihoz és a csoportban dolgozó felnőttekhez való viszonya;
* játékának jellemzői: kikkel, mivel, mit játszik leggyakrabban és szívesen; igényli-e az óvodapedagógus segítségét;
* érzelmi életének jellemzői: kiegyensúlyozott, nyugodt vagy kapkodó stb.; támassza alá példákkal!

**Összegezze benyomásait, érzéseit, tapasztalatait az óvodai gyakorlattal kapcsolatban!**

**Az iskolai hospitálás megfigyelési szempontjai:**

* Mutassa be az iskola épületét, udvarát!
* Röviden foglalja össze az osztályterem berendezésével kapcsolatos megfigyeléseit!
* Írja le röviden a délelőtti tanítási órák hangulatát, a pedagógus és a gyerekek tevékenységeit!
* Hasonlítsa össze és elemezze tapasztalatait röviden az óvodában és iskolában látottak alapján!

**Összegezze benyomásait, tapasztalatait, érzéseit az iskolai hospitálással kapcsolatban!**

**A bölcsődei hospitálás megfigyelési szempontjai:**

* Írja le a bölcsődébe érkezéskor szerzett benyomásait!
* Mutassa be a csoportszobát és a hozzá tartozó vizes blokkot!
* Figyelje meg és mutassa be a csoportban dolgozó csecsemő- és kisgyermeknevelő tevékenységét!
* Hasonlítsa össze és elemezze tapasztalatait röviden az bölcsődében és óvodában látottak alapján!

**Összegezze benyomásait, tapasztalatait, érzéseit a bölcsődei hospitálással kapcsolatban!**

**II. Végezzen megfigyeléseket az alábbi szempontok szerint, és kéthasábos hospitálási napló (megfigyelés - megjegyzés) formában ismertesse azokat!**

**A játéktevékenységekben, gondozásban, és a munkajellegű tevékenységekben folyó pedagógusi munkálatok értékelési szempontjai**

**A játék feltételei, téri – tárgyi környezete**

|  |  |
| --- | --- |
| **Megfigyelés** | **Megjegyzés** |
|  |  |
| 1. Hogyan biztosított a játék mellett más tevékenységhelyek kialakítása? | |
|  |  |
| 1. Milyen példákat tapasztalt arra, hogy a gyermekek számára a játék szabadon választott, örömmel végzett és önfeledt tevékenység? | |
|  |  |
| 1. Írjon le egy játék közben felmerült konfliktushelyzetet (konfliktus megnyilvánulása, probléma oka, résztvevői, megoldása)! | |
|  |  |

**A gyermek és az óvodapedagógus kapcsolata a játék során**

|  |  |
| --- | --- |
| 1. Hogyan alakítja az óvodapedagógus a csoport légkörét az elmélyült játék megteremtéséhez? Részletesen elemezze az óvodapedagógus hangját, hangszínét, stílusát, értékelje játékban vállalt szerepének milyenségét, ötletek adását, segítségnyújtásának milyenségét, metakommunikációjának megfelelőségét, stb. | |
|  |  |
| 1. Mi a jellemzőbb a megfigyelt tevékenységek alatt? – A személyes kontaktus, a gyermek közelében való elhelyezkedés, kötetlen beszélgetés, a gyermek játéktevékenységének pozitív tükrözése, a gyermek által kért segítség biztosítása, vagy a frontális közlés? Írjon ezekre példákat! | |
|  |  |
| 1. Hogyan támogatja (facilitálja) az óvodapedagógus a gyermekek játéktevékenységeit? Írjon példákat az óvodapedagógus játékraható megnyilvánulásaira!(segítségnyújtás, eszközkészítés, problémafelvetés…) | |
|  |  |
| 1. Írjon példákat arra, hogy hogyan képes az óvodapedagógus áttekinteni a gyerekcsoport egészét! | |
|  |  |
| 1. A játéktevékenység teljes időtartama alatt, az óvodapedagógus milyen szervezési feladatokat lát el, és ezek mennyiben indokoltak? Mindezt hogyan oldja meg? | |
|  |  |
| 1. Észlel-e különbséget a sajátos nevelési igényű vagy tehetséges gyermek és a többi gyermek játékának támogatásában? Ha igen, írja le! | |
|  |  |

**A játék fajtái, tartalma**

|  |  |
| --- | --- |
| 1. Írja le a megfigyelhető játékfajtákat! | |
|  |  |
| 1. Írja le a játékidőben felfedezhető párhuzamos tevékenységeket! | |
|  |  |
| 1. Nevezze meg, milyen tevékenységet integrált tervezetten az óvodapedagógus a játékba! | |
|  |  |
| 1. Milyen munkajellegű tevékenységek végzését figyelte meg a játék során? Írja le a látott tevékenységeket! | |
|  |  |
|  | |

**4. Pedagógiai napló felépítése**

Fedlap:

* + EKKE logó
  + A dokumentum neve: *Pedagógiai csoportos gyakorlati napló 1. félév*
  + A hallgató neve, neptun kód, évfolyam (jobb alsó)
  + A mentorpedagógus neve (bal alsó)

Az óvoda adatai:

* + név, OM azonosító
  + csoport neve
* A szakmai gyakorlat szempontjainak megfelelő írásbeli dokumentáció elkészítése
* Jelenléti összesítő
* Értékelési összesítő

A napló készítésének formai követelményei:

* Times New Roman betűtípus, 12-es betűméret, szimpla (1,0) sorköz, sorkizárt elrendezés.
* Külső forrás felhasználása esetén a szövegben arra hivatkozni kell, pl. (ÓNOAP, 2012).
* Fotóillusztráció mellékelhető (pl. elkészített munkák, játékok).

**Leadási határidő:** **november 30.**

a mentor óvodapedagógus részére, illetve a kurzus *Pegazus* felületére.

**5. Mellékletek**

(letölthetők a kurzus *Pegazus* felületéről)

* Felkérő levél (egyéni iskolai/bölcsődei gyakorlathoz);
* Bejelentő lap (egyéni iskolai/bölcsődei gyakorlathoz );
* Jelenléti összesítő (óvodai/iskolai/bölcsődei gyakorlathoz);
* Értékelési összesítő.